**Cyngor Campws Abertawe**

**Dydd Iau, 05/05/2022**

Lleoliad / Dolen: Teams - [Cliciwch yma i ymuno â’r cyfarfod](https://teams.microsoft.com/l/meetup-join/19%3Ameeting_M2E0ZTVjZDgtNzc3MS00Y2Q3LWE4NjAtNGZjYzkwMjI1NzIz%40thread.v2/0?context=%7b%22Tid%22:%224e0f11f9-046e-4505-9cb8-db2152311e21%22,%22Oid%22:%223f90e213-6015-4c04-9247-bad7d8ca7a34%22%7d)

**Agenda**

|  |  |  |  |
| --- | --- | --- | --- |
| **Rhif yr Eitem** | **Teitl yr Eitem ar yr Agenda.** | **Rhif Tudalen / Dolen** | **Diben** |
| 1 | Croeso a Chyflwyniadau | Ar lafar | Ddim yn berthnasol |
| 2 | Ymddiheuriadau | Ar lafar | Gwybodaeth |
| 3 | Cofnodion y Cyngor Blaenorol  | 4 | Cymeradwyaeth  |
| 4 | Gweithredoedd y Cyngor Blaenorol | 6 | I’w ystyried |
| 5 | Pwynt Trafod - Cyfarfod Cyffredinol Blynyddol | Ar lafar | Gwybodaeth |
|  |  |  |  |
| 6 | Diweddariad y Cadeirydd | Ar lafar | Gwybodaeth |
|  |  |  |  |
| 7 | Adroddiad Maniffesto Llywydd y Campws | [Gweler y Traciwr Maniffesto](https://www.uwtsdunion.co.uk/liam) | Cymeradwyaeth |
| 8 | Diweddariad gan y Swyddogion Rhan-Amser | Ar lafar | Gwybodaeth |
| 9 | Mae hefyd am gynyddu nifer yr ystafelloedd ymolchi niwtral o ran rhywedd ar gampysau (nid yn yr UM yn unig) | [Gweler y Syniad](https://www.uwtsdunion.co.uk/thestudentvoice/increase-the-number-of-gender-neutral-bathrooms-on-campuses-not-just-within-the-su) | Cymeradwyaeth |
| 10 | Anableddau cudd | [Gweler y Syniad](https://www.uwtsdunion.co.uk/thestudentvoice/hidden-disabilities) | Cymeradwyaeth |
| 11 | Helpu'r brifysgol i helpu myfyrwyr | [Gweler y Syniad](https://www.uwtsdunion.co.uk/thestudentvoice/helping-the-university-help-students) | Cymeradwyaeth |
| 12 | Systemau adrodd o fewn Undeb y Myfyrwyr | [Gweler y Syniad](https://www.uwtsdunion.co.uk/thestudentvoice/reporting-systems-within-the-student-union) | Cymeradwyaeth |
| 13 | Ailagor XTension  | [Gweler y Syniad](https://www.uwtsdunion.co.uk/thestudentvoice/reopening-of-xtension) | Cymeradwyaeth |
| 14 | Bariau'r Undeb | [Gweler y Syniad](https://www.uwtsdunion.co.uk/thestudentvoice/su-bar) | Cymeradwyaeth |
| 15 | Unrhyw Fusnes Arall | Ar lafar  | I’w ystyried |
| 16 | Sylwadau i gloiDyddiad y Cyngor Nesaf: Dyma’r cyngor campws olaf ar gyfer y flwyddyn academaidd hon. | Ar lafar | Gwybodaeth |

Aelodaeth

1. Vanessa Liverpool (Cadeirydd a Llywydd y Grŵp) - VL
2. Liam Powell (Llywydd Campws Abertawe) - LP
3. Cindy Jenkins (Swyddog LHDT+ - Safle Agored) - CJ
4. Lyndsey Kissick (Swyddog Myfyrwyr Ôl-raddedig) - LK
5. Florinel Biciusca (Cynrychiolydd Llais Myfyrwyr IMH) - FB
6. Hannah Thomas (Cynrychiolydd Llais Myfyrwyr IEH) - HT
7. Adrienn Dema (Swyddog Myfyrwyr Anabl)- AD
8. Bryleigh Draycott (Swyddog Ymgysylltu â Myfyrwyr) - BD
9. Zaeem Gulammamodo (Swyddog Gwirfoddoli a RAG) - ZG
10. Elle Edwards (Swyddog Llesiant) - EE
11. Amy Knight (Cynrychiolydd Llais Myfyrwyr - Athrofa Addysg a Dyniaethau (IEH) - SJ
12. Mirela Hayles (Swyddog Myfyrwyr Rhyngwladol) - MH

**Sylwedyddion Staff yr UM**

Rebecca Crane (Ysgrifennydd / Cydlynydd Llais Myfyrwyr) - RC

Euan Morrison (Rheolwr Llais Myfyrwyr ac Eiriolaeth) - EM

Taz Jones (Pennaeth Gwasanaethau’r Aelodaeth) - TJ

**Geirfa'r Cyngor**

Camau Gweithredu - Y tasgau a osodwyd ar gyfer aelodau'r cyngor yn y cyfarfod blaenorol i'w cyflawni erbyn y cyngor hwn. Bydd y cadeirydd yn mynd trwy bob gweithred, a bydd y cyngor yn derbyn diweddariadau gan y rhai sy'n ymwneud â'r weithred honno. Gall aelodau'r cyngor ofyn cwestiynau neu drafod cynnydd a chanlyniadau'r rhain.

Agenda - Y cynllun ar gyfer y cyfarfod.

Unrhyw Fusnes Arall - Gall aelodau'r Cyngor ychwanegu pethau at yr agenda i'w trafod gyda'r aelodau eraill neu roi gwybod iddynt. Mae’n well rhoi gwybod i'r Cadeirydd am hyn ymlaen llaw.

Ymddiheuriadau - Dyma'r aelodau a hysbysodd y Cadeirydd neu'r Ysgrifennydd y byddent yn absennol cyn y cyfarfod. Cânt eu nodi yn y cofnodion fel rhai sydd wedi anfon eu hymddiheuriadau. Ni fydd y rhai na anfonodd ymddiheuriadau yn cael eu rhestru yn y cofnodion.

Cymeradwyaeth - Mae angen pleidlais ar eitem yr agenda.

I’w ystyried - Gall aelodau'r cyngor ofyn cwestiynau neu drafod y mater.

Syniadau Polisi - Cyflwynir y rhain ar y Platfform Syniadau Mawr gan fyfyrwyr. Mae aelodau'r cyngor yn trafod y syniad ac yn pleidleisio a ddylid mabwysiadu'r syniad a'i anfon ymlaen at Gyngor Undeb y Myfyrwyr i'w drafod a gwneud penderfyniad arno.

Cadeirydd - Llywydd y Grŵp, neu Aelod Llawn amgen a ddynodwyd ganddynt.

Gwybodaeth - Mae eitem ar yr agenda yno er gwybodaeth i chi, ac nid oes angen cynnal pleidlais arni.

Adroddiad Maniffesto - Mae'r Llywydd yn rhoi’ wybodaeth ddiweddaraf i’r cyngor ar eu cynnydd yn erbyn y gwaith roeddent wedi bwriadu ei gyflawni ar ddechrau'r flwyddyn. Gall aelodau'r cyngor ofyn cwestiynau a thrafod canlyniadau a chynnydd y ar y pwyntiau hyn.

Llafar - Bydd y sawl sy'n gyfrifol am yr eitem ar yr agenda yn siarad arni yn hytrach na chyflwyno papur.

Cofnodion y Cyngor Blaenorol

**Cofnodion Cyngor Campws Abertawe - 10/02/2022.**

Ni chyrhaeddodd y cyngor hwn gworwm; oherwydd hyn nid oes cofnodion ffurfiol ar gyfer y cyfarfod. Fodd bynnag, roedd llywydd y campws, Becky, yn awyddus i gael trafodaeth gyda'r myfyrwyr hynny fynychodd, a gellir gweld nodiadau o'r drafodaeth hon isod.

**Yn bresennol:**

Vanessa Liverpool (Llywydd y Grŵp) VL

Liam Powell (Llywydd Campws Abertawe) - LP

Bryleigh Draycott (Swyddog Ymgysylltu â Myfyrwyr Abertawe) - BD

Andrea Lee (Swyddog Cynaladwyedd Abertawe) - AL

**Gwesteion**

Becky Ricketts (Llywydd UCM Cymru) - BR

**Staff Undeb y Myfyrwyr**

Euan Morrison (Rheolwr Llais Myfyrwyr ac Eiriolaeth) (yn cymryd cofnodion) - EM

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Croeso

Croesawodd VL bawb i'r cyngor ac esboniodd yn anffodus nad oedd cworwm ar gyfer y Cyngor o ran nifer yr aelodau a oedd yn bresennol.

Becky Ricketts o UCM Cymru

Cyflwynodd BR ei hun fel Llywydd UCM Cymru. Hysbysodd y grŵp am Streic Myfyrwyr dros Addysg sydd ar y gweill, wedi’i threfnu gan UCM. Cynhelir y digwyddiad ar 2ilil Mawrth 2022. Eglurodd BR fod UCM yn credu nad yw'r system addysg bresennol yn gweithio i fyfyrwyr. Eglurodd BR hefyd fod UCM yn dathlu ei 100fed pen-blwydd a bod y digwyddiad hwn yn rhan o siapio sut olwg y gallai fod ar addysg am y 100 mlynedd nesaf. Gwahoddodd BR holl Fyfyrwyr PCyDDS i fynychu ac anogodd myfyrwyr i gofrestru. Dywedodd BR wrth y grŵp y bydd UCM yn trefnu bysiau.

Gofynnodd BD am ragor o wybodaeth. Rhannodd BR [y ddolen hon](https://www.nus.org.uk/campaign-hub/new-vision-for-education?i=0).

Diweddariadau ar Faterion a Drafodwyd yn y Cyfarfodydd Blaenorol

Rhoddodd LP y wybodaeth ddiweddaraf i'r grŵp am ofod Llyfrgell Griffiths. Anogodd LP y grŵp i rannu'r newyddion am y newidiadau arfaethedig. Roedd hyn yn cynnwys buddsoddiad newydd o ychydig llai na £200000 a gwasanaeth benthyca newydd gan y llyfrgell ar gyfer dosbarthu llyfrau i'r safle.

Diweddariad gan Lywydd y Grŵp

Dywedodd VL wrth y Cyngor ei bod yn cynnal ymgyrch ar iechyd meddwl CALlE. Mae VL yn chwilio am fyfyrwyr i rannu eu stori fel rhan o hyn.

Llongyfarchodd VL Fyfyrwyr Llundain a raddiodd yr wythnos hon. Hon oedd y seremoni raddio gyntaf erioed yn Llundain, rhywbeth yr oedd VL wedi lobïo amdano. Dywedodd VL ei bod yn edrych ymlaen at y seremoni raddio cyntaf yn Birmingham y mis nesaf.

Diweddariad ar QER QAA a Chyflwyniad Ysgrifenedig y Myfyrwyr

Atgoffodd LP y cyngor fod y Brifysgol yn mynd trwy Adolygiad Gwella Ansawdd (QER) gan yr Asiantaeth Sicrhau Ansawdd (QAA). Cynhyrchodd yr UM Gyflwyniad Ysgrifenedig y Myfyrwyr (SWS) y llynedd. Bydd QAA yn ymweld â’r Brifysgol ym mis Mawrth. Anogodd LP y cynghorwyr i wirfoddoli ar gyfer adolygiad QAA fel myfyriwr. Dywedodd LP fod y SWS wedi'i gyflwyno i'r Pwyllgor Academaidd yr wythnos flaenorol. Teimlai’r pwyllgor ei bod yn ddogfen dda a oedd yn dryloyw ac yn codi materion mewn ffordd gynhyrchiol. Canmolodd LP dîm Llais y Myfyrwyr am fod yn allweddol wrth gynhyrchu’r ddogfen, a diolchodd i’r cyd-awdur ar ran myfyrwyr PCyDDS.

Diweddariad gan Lywydd y Campws

Rhannodd LP y wybodaeth ddiweddaraf am ei ymdrechion i gael cymeradwyaeth i Hunan Ardystiad ar gyfer Amgylchiadau Esgusodol fel Polisi yn y Brifysgol. Eglurodd LP y byddai papur yn cynnig hyn yn mynd trwy'r senedd nesaf. Ymhelaethodd LP y byddai'r papur yn cael ei gyd-ysgrifennu gan y Swyddfa Academaidd ac Undeb y Myfyrwyr. Mae'n cynnig y bydd y polisi ar wahân i'r polisi Amgylchiadau Lliniarol ac y bydd yn bodoli fel arbrawf am y flwyddyn gyntaf.

O ran Ymladd dros Fyfyrwyr Anhraddodiadol, esboniodd LP ei fod wedi codi ein demograffeg myfyrwyr yn rheolaidd wrth drafod materion i sicrhau eu bod yn cael eu deall a bod eu lleisiau'n cael eu clywed mewn cyfarfodydd gyda'r Brifysgol.

Hysbysodd LP y grŵp na fydd Prisiau’r Bwyty’n newid. Mae hyn oherwydd bod y prisiau cyfredol yn is na'r cyfartaledd. Mae LP yn gobeithio y gall archwilio'’r posibilrwydd o wella opsiynau ar gyfer myfyrwyr â gofynion dietegol.

Gofynnodd AL am y prinder llaeth y soniwyd amdano’n flaenorol. Ymatebodd LP i gadarnhau bod hyn wedi'i ddatrys.

Datgelodd LP hefyd ein bod yn ceisio sicrhau lle i’r UM ar gampws SA1, ond mae hyn yn destun trafodaeth. Datgelodd LP hefyd ei fod am roi sylw i’r ffaith bod ‘Campws Abertawe’ ar draws y lle i gyd, a sut y gallant helpu myfyrwyr i deimlo’n rhan o PCyDDS.

Dywedodd BD fod myfyrwyr yn teimlo ar wahân i'w gilydd. Meddai BD: “Rydych chi'n adnabod pobl ar eich cwrs, a dyna’r cyfan”.

Ymatebodd LP fod gan y Brifysgol ddiddordeb mewn cyflwyno gwasanaeth bws gwennol. Roedd LP hefyd yn obeithiol y byddai safle *HQ Urban Kitchen* yn gweithredu fel safle i'r myfyrwyr gyfarfod.

Dywedodd LP wrth y grŵp ei fod wedi bod yn gweithio gyda WISA i wella cynrychiolaeth myfyrwyr a sicrhau bod lleisiau Abertawe'n cael eu clywed.

Diweddariad gan y Swyddogion Rhan-Amser

Dywedodd BD ei bod wedi bod yn gweithio ar ofod astudio Griffiths gydag LP.

Gofynnodd AL am gael cyfarfod â LP a'r cydlynydd Cyfleoedd Myfyrwyr i symud ymlaen â'r cynlluniau.

Gweithredu: LP i gwrdd ag AL i drafod cynaladwyedd.

Syniadau Mawr

Cynyddu nifer yr ystafelloedd ymolchi rhywedd-niwtral ar y campysau.

Roedd LP o’r farn y gallai fod yn ddigon hawdd i'w gyflawni er y bydd rhai ardaloedd yn anoddach nag eraill. Teimlai BD fod hwn yn syniad da ond tynnodd sylw at y ffaith y gall fod dadl pan fydd hwn doiled hygyrch wedi'i addasu. Cytunodd LP na ddylai hynny ddigwydd.

Anableddau cudd

Esboniodd LP y cynllun llinynnau gwddf. Dywedodd LP y dylid gwneud gwaith i godi ymwybyddiaeth o anableddau cudd. Atgoffodd LP y grŵp na fyddai UM yn gallu gorchymyn y Brifysgol i ddod yn un. Cytunodd BD a theimlai fod y sgwrs yn bwysig

Helpu'r brifysgol i helpu myfyrwyr.

Eglurodd LP fod y sgyrsiau eisoes yn cael eu cynnal ar y pwnc hwn. Cyfeiriodd hefyd at rai o'r heriau a godwyd yn sgil y syniad a sut yr ydym yn bwriadu goresgyn y rhain.

Systemau adrodd o fewn Undeb y Myfyrwyr

Eglurodd LP y syniad. Esboniodd bwysigrwydd cael rhywbeth ar waith ar gyfer adrodd am ddigwyddiadau yn adeilad yr UM.

Unrhyw Fusnes Arall

Atgoffodd EM y grŵp fod y Cyfnod Enwebu ar gyfer yr Etholiadau yn agored. Roedd y rolau a oedd ar gael yn cynnwys Swyddi'r Llywyddion, Swyddogion Rhan-amser, Myfyrwyr Ymddiriedolwyr a Chadeirydd yr Undeb. Anogodd LP y cynghorwyr i ystyried y rolau hyn oherwydd y sgiliau a'r profiad posibl y gallant eu darparu.

Gorffennodd LP trwy egluro bod llawer iawn o waith strategol yn digwydd gyda'r Brifysgol ar hyn o bryd. Daw canlyniadau’r trafodaethau hyn yn glir maes o law. Mae LP yn gobeithio y bydd ar gael yn amlach i ymgysylltu â myfyrwyr yn y misoedd nesaf.

Pwyntiau Gweithredu o’r Cyfarfod Blaenorol

* LP i gwrdd ag AL i drafod cynaladwyedd.